ARRONDO ALDASORO (EH Bildu, 2013-06-21):
Orokortasunean ibili naizela diozu, bainan ez dakit zuri entzunda zein ibili den gehiago zuhaitzen adarretatik.
Hala ere eskertzen dizut emandako erantzunak eta hori entzun ondoren hainbat aipamen egingo ditut EH Bilduren izenean. Gure ustez pentsio sistema publikoa oinarrizko zutabea da gizarte eredu justu eta solidario batean, pentsioen duintasuna bermatzea lehentasun soziala izan behar da, hezkuntza eta osasun sistema bezala, lehen aipatu dut ere.
Gure ustez ere, euskal pentsio sistema publiko eta duina izatea posiblea da, bideragarria da eta batez ere herri honetan egin dezakegun apusturik bidezkoenetarikoa izango litzateke.
Lehen esan dudan edo esan dugun bezala, erabaki politikoen menpe dago. Autu ausartak egiteko garaia dela pentsatzen dugu zintzoki.
Une honetan, Estatu espainolean pentsioak ordaintzeko erabiltzen den Barne Produktu Gordinaren % 10a da, Europar Batasunetik bataz bestekotik oso urrun dagoena.
Hala ere, pentsio sistemaren defizitaz ari zaigu hitz egiten behin eta berriz eta arazo hori murrizketen bitartez konpontzen omen dela diote, baina gastuak murriztu ordez, zergatik ez dituzte kontuak diru sarrerak ugalduz orekatzen? Edo enpresen etekinak eta kotizaziopean kokatuz? Edo finantziazio eredu mistoa aplikatuz, hau da, aurrekontuen bidea ere irekia utziaz?
Gainera, pentsioen ustezko krisia ez da egun batetik bestera sortu eta ez da soilik sistemaren gabeziaren ondorio bat. Estatu osoan 6 milioi langabetu egotearen ondorioa ere bada. Beraz, enplegua sortzea instituzioen eta gobernuen lehentasuna izan behar da.
Aipatutakoa gutxi balitz, asteazkenean Troikako ezinbesteko kideak, nazioarteko diru funtsak, txalotu egin du adituen txostena eta bide beretik...
...eta asteazkenean Troikako ezinbesteko kideak nazioarteko diru funtsak txalotu egin du adituen txostena eta bide beretik jarraitzearen alde agertu da. Eta lan erreforma berriak egiteko ere beharra aldarrikatu du berriro ere.
Lehendakari jauna, hauek ezin dira izan gure bidaideak, hau ez da gure herrirako nahi dugun etorkizuna. Askotan esan dugun moduan guk gure bidea errepikatuko dugu, hautu politikoa da.
Laburbilduz lehendakari jauna, reclamamos para Euskal Herria plena soberanía en materia de pensiones y seguridad social. No queremos seguir dependiendo de este Estado sometido a los más reaccionarios intereses de la banca y las finanzas europeas, que no nos traen más que paro, recortes sociales y destrucción de derechos. Pasando además por encima de nuestras mayorías propias políticas, sociales y sindicales.
Reclamamos soberanía para poder construir nuestro propio sistema público de pensiones, asentado sobre parámetros de solidaridad y justicia social. Un sistema no de beneficencia y prestaciones mínimas como el que nos quieren aprobar y fondos privados para los pocos que puedan pagarlos. Sino de pensiones dignas y suficientes para todos nosotros y nosotras.
Jaurlaritzak berriki egin duen azken inkestan bide horretatik jotzen du herritarrek gehiengoak, % 61ak pentsioak gure esku egotea nahiago duelako. Sakondu dezagun dauden aukera ezberdinak eta begiratu eta aztertu ditzagun.
Orain dela gutxi Euskal Herriko pentsiodunen plataformak hiru ideia hauek plazaratu zituen: Pentsioak eskubideak dira, ez negoziazioa; hemen kotizatzen baldin badugu hemen bermatu behar dira gure pentsioak; Gasteiz eta Iruñako Gobernuak gure pentsioak defendatzeko betebeharra daukate eta horretarako gure pentsio publikoak bermatzeko erabakiak hartu behar dituzte hemen eta orain.
Bat gatoz adierazpen eta proposamen hauekin, ekin diezaiogun bideari. Hau da proposatzen dizuguna lehendakari jauna, has gaitezen bidea egiten. Gernikako Estatutik at dagoen bidea izan beharko da nahita nahi ez, beste bidea aspaldian agortua baitzen eta oraindik pentsioen sistema ez dago gure esku.
Eskerrik asko.